
Sülysáp Nagyközség Önkormányzata
Polgármesterétől
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS
Szám: 1940-32/2011
Előterjesztést készítette: Kántor Erzsébet testületi ügyintéző
Előterjesztés elkészítésének időpontja: 2011. április 6.
Előterjesztést véleményezi: PTÜB
Döntés módja: nyílt szavazás, egyszerű szótöbbség
Melléklet: ÖKOVÍZ szerződéstervezet
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. április 14-én tartandó munkaterv szerinti ülésére

14. napirendhez

Tárgy:
Az ÖKOVÍZ Kft.-vel fennálló hulladékkezelési közszolgáltatási szerződés meghosszabbítása
Tisztelt Képviselő-testület!

Önkormányzatunk legutóbb két hónapra, a 2011. február 1-től március 31-ig terjedő átmeneti időszakra kötött szerződést az ÖKOVÍZ Kft.-vel a szilárd hulladék begyűjtésére, illetve elszállítására.

Ez az átmeneti időszak lejárt, az ÖKOVÍZ Kft. immár egy hosszabb időtávú, 2012. január 31-ig terjedő hatályú szerződés megkötésére tett javaslatot.

Miután jelenleg jobb megoldást erre nem látunk, javaslom a szerződéskötés szíves jóváhagyását.

…/2011. (IV. 14.) ÖKT határozati javaslat

Sülysáp Nagyközség Önkormányzatának Képviselő-testülete
1./ megtárgyalta az ÖKÖVÍZ Kft.-vel fennálló, a települési hulladékkezelésre vonatkozó közszolgáltatási szerződés módosításának tervezetét, és hozzájárul a szerződés – módosítás szerinti – 2011. április 1-től 2012. január 31-ig történő meghosszabbításához.
2./ felkéri és felhatalmazza a polgármestert a szerződésmódosítás aláírására.

Határidő: azonnal
Felelős: polgármester

Sülysáp, 2011. április 6.

Horinka László s.k.


polgármester
Láttam!

Sülysáp, 2011. március 6.

Tóth Krisztina s.k.
jegyző

